ΚΑΝΟΝΙΣΜΟΣ ( ΕΟΚ ) αριθ . 395/92 ΤΗΣ ΕΠΙΤΡΟΠΗΣ της 17ης Φεβρουαρίου 1992 περί παύσεως της αλιείας του γάδου, του προσφυγακίου, της ζαγκέτας, της γλώσσας, του μερλουκίου, του βατραχόψαρου και της σαρδελόρεγγας από πλοία με σημαία των Κάτω Χωρών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη :

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό ( ΕΟΚ ) αριθ . 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων ( 1 ), όπως τροποποιήθηκε τελευταία από τον κανονισμό ( ΕΟΚ ) αριθ . 3483/88 ( 2 ), και ιδίως το άρθρο 11 παράγραφος 3,

Εκτιμώντας :

ότι ο κανονισμός ( ΕΟΚ ) αριθ . 3882/91 του Συμβουλίου της 18ης Δεκεμβρίου 1991 για τον καθορισμό, για ορισμένα αποθέματα ιχθύων ή ομάδες ιχθύων, του προσωρινού συνόλου επιτρεπομένων αλιευμάτων για το 1992 και ορισμένων όρων υπό τους οποίους μπορούν να αλιευθούν ( 3 ), προβλέπει ποσοστώσεις για γάδο, καλαρία, προσφυγάκι, ζαγκέτα, γλώσσα, μερλούκιο, βατραχόψαρο και σαρδελόρεγγα για το 1992 -

ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί -

ότι οι ποσοστώσεις γάδου στα ύδατα των διαιρέσεων CIEM III a Skagerrak, VII a, VII b, c, d, e, f, g, h, j, k, VIII, IX, X, COPACE 34.1.1 ( ζώνη ΕΟΚ ), καλαρία στα ύδατα των διαιρέσεων CIEM III a, III b, c, d, ( ζώνη ΕΟΚ ), προσφυγακίου στα ύδατα των διαιρέσεων CIEM III a, VII a και VII b, c, d, e, f, g, h, j, k, ζαγκέτας στα ύδατα των διαιρέσεων CIEM III a Skagerrak, VII a και VII h, j, k, γλώσσας στα ύδατα των διαιρέσεων CIEM III a, III b, c, d, ( ζώνη ΕΟΚ ), VII a, VII h, j, k και VIII a, b, μερλουκίου στα ύδατα των διαιρέσεων CIEM V b ( ζώνη ΕΟΚ ), VI, VII, XII, XIV και VIII a, b, d, e, βατραχόψαρου στα ύδατα των διαιρέσεων CIEM V b ( ζώνη ΕΟΚ ), VI, XII, XIV και VII και σαρδελόρεγγας στα ύδατα των διαιρέσεων CIEM VII d, e, που χορηγήθηκαν στις Κάτω Χώρες για το 1992, έχουν εξαντληθεί λόγω ανταλλαγής ποσοστώσεων - ότι οι Κάτω Χώρες έχουν απαγορεύσει την αλιεία των αποθεμάτων αυτών από την 1η Ιανουαρίου 1992 - ότι πρέπει, κατά συνέπεια, να κρατηθεί αυτή η ημερομηνία,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ :

Άρθρο 1

Το ποσό των αλιευμάτων γάδου στα ύδατα των διαιρέσεων CIEM III a Skagerrak, VII a και VII b, c, d, e, f, g, h, j, k, VIII, IX, X, COPACE 34.1.1 ( ζώνη ΕΟΚ ), καλαρία στα ύδατα των διαιρέσεων CIEM III a, III b, c, d, ( ζώνη ΕΟΚ ), προσφυγακίου στα ύδατα των διαιρέσεων CIEM III a, VII a και VII b, c, d, e, f, g, h, j, k, ζαγκέτας στα ύδατα των διαιρέσεων CIEM III a Skagerrak, VII a και VII h, j, k, γλώσσας στα ύδατα των διαιρέσεων CIEM III a, III b, c, d, ( ζώνη ΕΟΚ ), VII a, VII h, j, k και VIII a, b, μερλουκίου στα ύδατα των διαιρέσεων CIEM V b ( ζώνη ΕΟΚ ), VI, VII, XII, XIV και VIII a, b, d, e, βατραχόψαρου στα ύδατα των διαιρέσεων CIEM V b ( ζώνη ΕΟΚ ), VI, XII, XIV και VII και σαρδελόρεγγας στα ύδατα των διαιρέσεων CIEM VII d, e, που χορηγήθηκαν στις Κάτω Χώρες για το 1992 εκτιμάται ότι έχει εξαντληθεί .

Απαγορεύεται η αλιεία γάδου στα ύδατα των διαιρέσεων CIEM III a Skagerrak, VII a, VII b, c, d, e, f, g, h, j, k, VIII, IX, X, COPACE 34.1.1 ( ζώνη ΕΟΚ ), καλαρία στα ύδατα των διαιρέσεων CIEM III a, III b, c, d, ( ζώνη ΕΟΚ ), προσφυγακίου στα ύδατα των διαιρέσεων CIEM III a, VII a και VII b, c, d, e, f, g, h, j, k, ζαγκέτας στα ύδατα των διαιρέσεων CIEM III a Skagerrak, VII a και VII h, j, k, γλώσσας στα ύδατα των διαιρέσεων CIEM III a, III b, c, d, ( ζώνη ΕΟΚ ), VII a, VII h, j, k και VIII a, b, μερλουκίου στα ύδατα των διαιρέσεων CIEM V b ( ζώνη ΕΟΚ), VI, VII, XII, XIV, και VIII a, b, d, e, βατραχόψαρου στα ύδατα των διαιρέσεων CIEM V b ( ζώνη ΕΟΚ ), VI, XII, XIV και VII και σαρδελόρεγγας στα ύδατα των διαιρέσεων CIEM VII d, e, από πλοία με σημαία των Κάτω Χωρών ή νηολογημένα στις Κάτω Χώρες, καθώς επίσης η παραμονή επί του πλοίου ή η μεταφόρτωση από πλοίο σε πλοίο και η εκφόρτωση των αποθεμάτων που αλιεύθηκαν από αυτά τα πλοία μετά την ημερομηνία εφαρμογής του παρόντος κανονισμού .

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων

Εφαρμόζεται από την 1η Ιανουαρίου 1992 . Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος .

Βρυξέλλες, 17 Φεβρουαρίου 1992 . Για την Επιτροπή

Karel VAN MIERT

Μέλος της Επιτροπής

( 1 ) ΕΕ αριθ . L 207 της 29 . 7 . 1987, σ . 1 . ( 2 ) ΕΕ αριθ . L 306 της 11 . 11 . 1988, σ . 2 . ( 3 ) ΕΕ αριθ . L 367 της 31 . 12 . 1991, σ . 1 .